Ce avertizează șeful OMS după ce numărul total de vaccinări, la nivel global, a depășit numărul total de îmbolnăviri cu coronavirus.
Azi, 4 februarie, sunt mai multe persoane vaccinate decât numărul total de cazuri de coronavirus raportat de la începutul pandemiei, în toată lumea. 104.9 milioane de vaccinuri au fost administrate până acum (prima doză), iar numărul total de îmbolnăviri a ajuns ieri, 3 februarie, la 104.1 milioane. Șeful OMS avertizează că dacă oamenii nu se vor vaccina, pandemia nu se va opri prea curând și vor continua să apară noi mutați ale virusului.
În prezent sunt mai mulți oameni vaccinați anti-COVID în toată lumea decât numărul total de persoane infectate raportat de la începutul pandemiei, relatează Reuters.Astfel, 104.9 milioane de vaccinuri anti-COVID au fost administrate până în prezent, iar datele centralizate se referă doar la prima doză de vaccin.Numărul total de cazuri de coronavirus, la nivel mondial, a ajuns ieri la 104.1 milioane.Conform informațiilor centralizate de Universtatea Duke, au fost comandate 7.7 miliarde de doze de vaccin anti-COVID în toată lumea. În plus, alte 5 miliarde de doze vor fi rezervate.Tedros Adhanom, șeful OMS: "Dacă lumea întreagă nu se va vaccina virusul va continua să dezvolte mutații"Tedros Adhanom Ghebreyesus, șeful OMS, a cerut marți mai multă cooperare între națiuni. Acesta spune că doar împreună putem atinge nivelul dorit de vaccinare care ar încheia pandemia.Tedros a mai spus că "Deși numărul de variante de vaccinuri anti-COVID crește, capacitatea de producție, pentru moment, poate asigura o fracțiune din nevoile globale"."Dacă populația la nivel global nu este vaccinată nu numai că virusul va continua să existe, iar îmbolnăvirile, decesele și măsurile de lockdown vor crește, dar se pot naște noi mutații de COVID-19 care se vor răspândi către populația neprotejată", a ma declarat Tedros Adhanom Ghebreyesus.